**Noapte de august**

*Alexandrina Spânu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

NOAPTE DE AUGUST

Lună august, minunată,

cu concert noapte de noapte,

greierimea cântă toată,

şi nu cântă chiar în şoaptă.

Greieroii cântă-n cor,

să-şi arate al lor dor,

pe fetiţe să găsească,

pe rivali să îi gonească.

Greieriţe, greieroi,

în zăvoi şi pe la noi,

fac un mare tărăboi,

ce ne-ncântă şi pe noi.

Ascultă cântecul lor,

că te linişteşte;

visează cu ochii deschişi,

că te linişteşte;

Şi liniştit vei fi fericit !

Greieraş ţârâitor,

tu eşti lumii ajutor !

Alexandrina Spânu - SPERANȚE